## José Antonio Rovira: "L'EBAU comuna és una bona idea perquè l'alumnat puga desplaçar-se a qualsevol CA per a fer els seus estudis"

*** La Conselleria obrirà un debat amb les universitats públiques de la Comunitat Valenciana per a estudiar la proposta d'una EBAU comuna
* Recorda que a la Comunitat Valenciana, des d'este curs, ja s'està donant reforç de matemàtiques i lectura en 1r, 2n i 3r d'ESO amb la recuperació de les dos hores que el Botànic va eliminar**

El conseller d'Educació, Universitats i Ocupació, José Antonio Rovira, ha afirmat este dijous que l'EBAU comuna “és una bona idea perquè qualsevol alumne puga desplaçar-se a qualsevol comunitat autònoma per a fer els seus estudis”.

Rovira s'ha pronunciat així al començament de la Conferència General de Política Universitària, convocada pel Ministeri de Ciència, Innovació i Universitats a Madrid.

“Parlem d'una EBAU única per als continguts generals de tota Espanya, que la part general siga una prova única en tota Espanya”, ha assenyalat el conseller. Rovira ha anunciat que les onze CA que plantegen esta idea establiran una comissió de treball per a elevar la proposta al Ministeri i ha avançat que la Conselleria obrirà un debat amb les universitats públiques de la Comunitat per a estudiar la idea.

Així mateix, el conseller s'ha pronunciat sobre les hores de reforç d'hores en matemàtiques i comprensió lectora, i ha recordat que a la Comunitat Valenciana, des d'este curs, ja s'està donant reforç en 1r, 2n i 3r d'ESO amb la recuperació de les dos hores que el Botànic va eliminar.

“Creiem que és positiu fer-ho i el nostre treball i esforç seguirà en eixa línia. A la Comunitat Valenciana ens avancem un any a l'anunci de Pedro Sánchez”, ha assenyalat.

Fecha: 25/01/2024